[pic] | AZ EURÓPAI KÖZÖSSÉGEK BIZOTTSÁGA |

Brüsszel, 29.7.2005

SEC(2005) 1042 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

az EMOGA Garanciarészlegének kiadásairól Korai előrejelző rendszer no 6/2005

TARTALOMJEGYZÉK

1. BEVEZETÉS 3

2. MEGJEGYZÉSEK A 2005. ÉVI KÖLTSÉGVETÉS VÉGREHAJTÁSÁRÓL 3

3. KÖVETKEZTETÉSEK 4

BEVEZETÉS

Az I. melléklet a költségvetési fegyelemről szóló, 2000. szeptember 26-i 2040/2000/EK tanácsi rendelet[1] rendelkezései alapján megállapított mutató által jelzett kiadási profillal összehasonlítva mutatja be a költségvetés jelenlegi végrehajtását, a 2004. október 16-tól 2005. április 30-ig terjedő időszakban.

Megjegyzések a 2005. évi költségvetés végrehajtásáról

A következőkben rövid magyarázat olvasható a 2005. évi költségvetés különböző ágazatainak tényleges és várható végrehajtási szintje közötti legjelentősebb eltérésekről. (Zárójelben jelezzük a túl- (+) vagy alul- (–) költekezés jelenlegi mértékét.)

Monetáris tényezők

A dollár/euro árfolyam

A fent említett időszakban felmerült kiadások figyelembe veszik a dollár/euro árfolyam mozgását. A mezőgazdasági termékek, különösen a gabonafélék és a cukor tekintetében az export-visszatérítések nagy része valamint néhány belső támogatás, mint például a gyapottámogatás esetében a kiadásokat az euro/dollár árfolyam befolyásolja.

A költségvetési hatóság által elfogadott költségvetés a 2005. évi EKT-ban igényelt előirányzatokon alapult, amely tervezet az átlagos EUR 1 = $ 1,25 paritási arányon alapult. Meg kell jegyezni, hogy a 2004. augusztus 1-től 2005. április 30-ig terjedő időszak tekintetében az átlagos paritási arány megközelítőleg EUR 1 = $ 1,28 volt, azaz körülbelül 2%-kal volt magasabb a 2005. évi EKT elkészítéséhez használt aránynál.

1a. alfejezet – Piaci tényezők

Gabonafélékkel kapcsolatos piaci intézkedések (+22,9 millió euro)

Az e havi végrehajtási szint a mutató szintjéhez képest enyhe, 23,0 millió eurós túlköltekezést jelez. A Bizottság arra számít, hogy ez az eltérés a mutató és az intézkedés végrehajtása között továbbra is nőni fog, és az ágazatban az előirányzatokhoz képest lényeges túlköltekezés várható a 2004/05-ös bőséges gabonatermés betakarítása után intervenciós raktározásra kerülő gabona nagyobb mennyisége miatt.

Szántóföldi növényekkel kapcsolatos közvetlen kifizetések (+336,0 millió euro)

A Bizottság úgy véli, hogy az ágazat előirányzatának a mutatóhoz viszonyított túlköltekezése nem tükrözi az éves szinten várható tendenciát. A tagállamoknak az e rendszer végrehajtását alátámasztó paraméterekre vonatkozó közleményei alapján becsült kifizetéseinek vizsgálata nyomán a Bizottság a rendelkezésre álló előirányzatok alacsonyabb túlköltekezésére számít a költségvetési év végére.

Élelmezési programok (+99,1 millió euro)

Mint azt a korábbi jelentésben már jelezték, az ebben az időszakban az előirányzatokhoz viszonyított túlköltekezés várhatóan átmeneti jellegű, és a költségvetési év végére megszűnik.

Cukor ( –199,7 millió euro)

Az ágazat jelenlegi alulköltekezése a mutatóhoz képest annak tudható be, hogy az export-visszatérítések kifizetésének üteme lelassult a korábbi költségvetési években tapasztalt ütemmel összehasonlítva. A cukor jelentős mennyiségeinek intervenciós raktározásra kerülése hatása még nem tükröződik az ágazat kiadásaiban.

Textilnövények (+97,7 millió euro)

A Bizottság meghozta döntését a gyapot támogatásának végleges mértékéről. Következésképpen a gyapottal kapcsolatos kiadások 67,0 millió euróval lesznek magasabbak a 2005-ös költségvetésben erre az intézkedésre elkülönített összegnél.

Horizontális jellegű közvetlen támogatások (+51,7 millió euro)

A tíz új tagállamból nyolcat érintő egyszerűsített területalapú kifizetési rendszer (SAPS) tekintetében túlköltekezés következett be. E túlköltekezés a kettős árfolyam-hatásnak köszönhető, amely abból ered, hogy a közös valutában részt nem vevő tagállamok a támogatásokat nemzeti valutában fizetik ki.

Tej és tejtermékek ( –319,1 millió euro)

A Bizottság egyetért az ebben az ágazatban a mutató által jelenleg jelzett alulköltekezéssel, és úgy véli, hogy ez valószínűleg a költségvetési év végéig folytatódni fog, akár meg is duplázódhat, amennyiben a jelenlegi kedvező külső és belső piaci körülmények továbbra is fennállnak. Ezek a feltételek lehetővé tették a Bizottság számára, hogy csökkentse az export-visszatérítési arányok és a belső piaci támogatások szintjét az ágazat különböző termékei tekintetében.

Marha- és borjúhús (–30,4 millió euro)

A mutató jelenleg alulköltekezést jelez, amely a Bizottság véleménye szerint ideiglenes. Azonban rendelkezésre álló adatok szerint, és ha a tagállamok kifizetik a 2004-re járó állattenyésztési támogatások teljes összegét, az ágazat előirányzatához képest túlköltekezés fog jelentkezni a költségvetési év végére.

Számlaelszámolás (–500,0 millió euro)

A számlaelszámolási eljárás értelmében a költségvetésben –330,0 milliós támogatás-visszautalással számoltak. Annak ellenére, hogy a Bizottság még nem hozta meg valamennyi javasolt elszámolási határozatát, jelenleg hozzávetőleg –500,0 millió eurót kitevő döntésekkel lehet számolni, tehát a támogatás-visszautalások összege–170 millió euróval nő a költségvetési év végéig.

1b. alfejezet – Vidékfejlesztés (+56,3 millió euro)

A vidékfejlesztésre és az új tagállamokat (EU-15) érintő átmeneti eszközre vonatkozó előirányzatokat ezen alfejezet tekintetében a felső határértéken állapították meg. Az átmeneti eszköz tekintetében minden kifizetés megtörtént 2005. áprilisáig. A jelenlegi túlköltekezés ideiglenes, az EMOGA Garanciarészlegének vidékfejlesztési előirányzataival kapcsolatos. Mivel az előirányzatokat a felső határértéken állapították meg, ebben az ágazatban túlköltekezés a költségvetési év végéig nem fordulhat elő.

KÖVETKEZTETÉSEK

Az 1a. alfejezet tekintetében az előirányzatok felvétele a tagállamok kiadásira vonatkozóan 2004. október 16-tól 2005. április 30-ig elérte a 34 985,0 millió eurót, azaz a rendelkezésre álló előirányzatok 81,7%-át. A mutatóhoz képest a költségvetési előirányzatok túlköltekezése ebben az időszakban hozzávetőleg 24,0 millió euro. Ez főként a növényi termékek ágazatának tulajdonítható, míg az állati termékek ágazata a költségvetési előirányzatokkal kapcsolatos alulköltekezést mutatott. Jelenleg a Bizottság úgy véli, hogy a mutató által jelzett trendek mind a növényi termékek ágazatában (az előirányzatok túlteljesítése), mind az állati termékek ágazatában (az előirányzatok alulteljesítése) folytatódni fognak a költségvetési év végéig.

Az 1b. alfejezet tekintetében az előirányzatok felvétele a tagállamok kiadásira vonatkozóan 2004. október 16-tól 2005. április 30-ig elérte a 3 291,8 millió eurót, azaz a rendelkezésre álló előirányzatok 48,1%-át. Jelenleg a Bizottság azt reméli, hogy ezen ágazat előirányzatait a 2005. évi költségvetésben tervezett módon költik el.

[pic]

[1] HL L 244., 2000.9.29., 27. o.